ફાઇંડિંગ ફૅની ફિલ્મમાં ફ્રેડી (નસીરુદ્દીન શાહ)ને લગભગ 46 વરસ બાદ એક પત્ર પરત મળે છે કે જે તેણે ફૅની એટલે કે પોતાના પ્રેમને લખ્યો હતો. આ પત્ર વડે તેણે ફૅની પ્રત્યે પ્રેમનો ઇઝહાર કર્યો હતો અને લગ્નનું પ્રપોઝલ મૂક્યુ હતું. 46 વરસ ફ્રેડી એ જ વિચારમાં જીવતો રહ્યો કે ફૅનીએ તેના પ્રેમનો સ્વીકાર ન કર્યો અને તેથી જવાબ ન આપ્યો, જ્યારે હકીકત તો એ હતી કે ફૅની સુધી તે પત્ર પહોંચ્યો જ નહોતો. ફ્રેડી આ વાતે ખૂબ દુઃખી થાય છે. અંતે દીપિકા પાદુકોણે, ડિમ્પલ કાપડિયા, પંકજ કપૂર અને અર્જુન કપૂર સૌ ફ્રેડી સાથે મળી ફૅનીને શોધી કાઢે છે કે જેથી તે જાણી શકે કે જો ફૅની સુધી આ ઇઝહાર પહોંચ્યો હોત, તો તેનો જવાબ શું હોત.